**Ουσιαστικά γ΄ κλίσης**

Κατά τη γ΄ κλίση κλίνονται ουσιαστικά και των τριών γενών περιττοσύλλαβα (=δεν έχουν τον ίδιο αριθμό συλλαβών σε όλες τις πτώσεις).

Τα τριτόκλιτα ουσιαστικά στην ονομαστική ενικού λήγουν σε ένα από τα φωνήεντα **α (**π.χ *κτῆμα****)*, υ** (π.χ *ἄστυ***), ω (**π.χ πειθώ) ή σε ένα από τα σύμφωνα **ν, ρ, ς, ξ, ψ.**

Από τα αρσενικά και θηλυκά της γ΄ κλίσης πολλά σχηματίζουν την ονομαστική ενικού με την κατάληξη -ς και λέγονται **καταληκτικά** (π.χ *δύναμις)*. Μερικά, όμως, τη σχηματίζουν χωρίς καμιά κατάληξη και λέγονται **ακατάληκτα** (π.χ *χιών*).

Το θέμα στα μονόθεμα ουσιαστικά βρίσκεται από τη γενική του ενικού, αν αφαιρεθεί από αυτήν η κατάληξη. πχ ο πίναξ, γενική πίνακ-**ος** (θέμα *πινακ*.)

Κάποια ουσιαστικά έχουν σε όλες τις πτώσεις ένα μόνο θέμα και για αυτό λέγονται **μονόθεμα** (π.χ χιτών, *χιτῶν*-**ος)** και άλλα παρουσιάζονται με δύο θέματα (εκτείνουν το φωνήεν της τελευταίας συλλαβής του θέματος) και για αυτό λέγονται **διπλόθεμα**. (π.χ *ηγεμών, ηγεμόν-****ος*)**.

**Καταληκτικά διπλόθεμα φωνηεντόληκτα σε -ις (γεν. -εως) (γραμματική σελ.61-62)**

(δύναμις: θέμα *δύναμι, δυναμε*-)

|  |  |  |
| --- | --- | --- |
|  | **ενικός αριθμός** | **πληθυντικός αριθμός** |
| Ονομαστική | ἡ δύναμι-**ς** | αἱ δυνάμ**εις** |
| Γενική | τῆς δυνάμε-**ω**ς | τῶν δυνάμε-**ων** |
| Δοτική | τῇ δυνάμ**ει** | ταῖς δυνάμε-**σι(ν)** |
| Αιτιατική | τὴν δύναμι-**ν** | τὰς δυνάμ**εις** |
| Κλητική | (ὦ) δύναμ**ι** | (ὦ) δυνάμ**εις** |

**Παρατηρήσεις**

1. Στη γενική ενικού η κατάληξη είναι -ως. Τονίζονται στη γενική ενικού και πληθυντικού στην προπαραλήγουσα, μολονότι η λήγουσα είναι μακρά.

2. Η κλητική ενικού είναι ακατάληκτη.

3. Τα δίχρονα φωνήεντα (ι,α) στις καταλήξεις των ουσιαστικών της γʹ κλίσης είναι βραχέα.

**Καταληκτικά μονόθεμα φωνηεντόληκτα σε -εύς, γενική -έως, γραμματική σελ. 63-64)**

**(**ὁ ἱππεύ-**ς,** θέμα: ἱππεύ)

|  |  |  |
| --- | --- | --- |
|  | **ενικός αριθμός** | **πληθυντικός αριθμός** |
| ονομαστική | ὁ ἱππεύ-**ς** | οἱ ἱππ**εῖς** |
| γενική | τοῦ ἱππέ-**ως** | τῶν ἱππέ**-ων** |
| δοτική | τῷ ἱππ**εῖ** | τοῖς ἱππεῦ-**σι(**ν) |
| αιτιατική | τὸν ἱππέ-**α** | τοὺς ἱππέ-**ας** |
| κλητική | (ὦ) ἱππεῦ | (ὦ) ἱππ**εῖς** |

**Παρατηρήσεις**

1.Το -υ- αποβάλλεται πριν από φωνήεν. πχ. βασιλεύ-ς, βασιλέ-ως.

2. Στη γενική ενικού έχουν κατάληξη -ως.

3. Η κλητική ενικού είναι ακατάληκτη.

**Ασκήσεις**

1.Να γράψετε τον τύπο που ζητείται. (βλέπε γραμματική σελ. **61-64)**

α. *γραφεύς:* γενική ενικού:

β. *τάξις*: αιτιατική ενικού:

γ. *σύνεσις*: κλητική ενικού:

δ. *φύσις*: δοτική πληθυντικού:

ε. *βασιλεύς*: αιτιατική ενικού:

στ. *λύσις*: αιτιατική πληθυντικού:

ζ. *ἀκρόπολις*: ονομαστική πληθυντικού:

η. *χαλκεύς:* δοτική πληθυντικού:

2. Να συμπληρώσετε τα κενά με τον κατάλληλο τύπο.

α. Αἱ ………… (πόλις) ……….. (στάσις, δοτική πληθυντικού) διαφθείρονται.

β. Θαυμάζομεν τήν …………… (δύναμις) τῆς ………… (πόλις).

γ. Οἱ ἄνθρωποι χρῶνται ταῖς πέντε …………… (αἲσθησις).

δ. Τάς ἀγαθάς ………….. (πράξις) πάντες ἐπαινοῡσι.

3. Να μεταφέρετε τα ουσιαστικά στην ίδια πτώση στον άλλο αριθμό.

α. *ὦ γραφεῖς:*

β. *τῆς συνέσεως:*

γ. *τῶν πράξεων*:

δ. *τήν ὄψιν*:

ε. *τούς γραφέας:*

στ. *οἱ γονεῖς:*

4. Να συμπληρώσετε τον πίνακα με τον κατάλληλο τύπο.

|  |  |  |
| --- | --- | --- |
| **ονομαστική ενικού** | **γενική ενικού** | **δοτική ενικού** |
| νύξις |  |  |
|  | ἀκροπόλεως |  |
| γραμματεύς |  |  |
|  |  | κουρεῖ |